CELEX: 62006CA0002
Language: et
Date: 2008-02-12 00:00:00
Title: Kohtuasi C-2/06: Euroopa Kohtu (suurkoda) 12. veebruri 2008 . aasta otsus (Finanzgericht Hamburg'i (Saksamaa) eelotsusetaotlus) — Willy Kempter KG versus Hauptzollamt Hamburg-Jonas (Veiste eksport — Eksporditoetused — Lõplikuks muutunud haldusakt — Euroopa Kohtu otsuse tõlgendamine — Euroopa Kohtu hilisema eelotsuse mõju — Uuesti läbivaatamine ja kehtetuks tunnistamine — Ajalised piirid — Õiguskindlus — Koostööpõhimõte — EÜ artikkel 10)

29.3.2008   
            
            
               ET
            
            
               Euroopa Liidu Teataja
            
            
               C 79/3
            
         Euroopa Kohtu (suurkoda) 12. veebruri 2008. aasta otsus (Finanzgericht Hamburg'i (Saksamaa) eelotsusetaotlus) — Willy Kempter KG versus Hauptzollamt Hamburg-Jonas
   (Kohtuasi C-2/06) (1)
   
   (Veiste eksport - Eksporditoetused - Lõplikuks muutunud haldusakt - Euroopa Kohtu otsuse tõlgendamine - Euroopa Kohtu hilisema eelotsuse mõju - Uuesti läbivaatamine ja kehtetuks tunnistamine - Ajalised piirid - Õiguskindlus - Koostööpõhimõte - EÜ artikkel 10)
   (2008/C 79/03)
   Kohtumenetluse keel: saksa
   Eelotsusetaotluse esitanud kohus
   Finanzgericht Hamburg
   Põhikohtuasja pooled
   
      Hageja: Willy Kempter KG
   
      Kostja: Hauptzollamt Hamburg-Jonas
   Kohtuasja ese
   Eelotsusetaotlus — Finanzgericht Hamburg — EÜ artikli 10 tõlgendamine koosmõjus 13. jaanuari 2004. aasta otsusega kohtuasjas C-453/00: Kühne & Heitz — Haldusorgani lõplikuks muutunud akti uuesti läbi vaatamine ja parandamine, et arvestada vahepeal Euroopa Kohtu poolt kohaldatavale ühenduse sättele antud tõlgendusega olgugi, et akti adressaat ei olnud selle sätte rikkumisele siseriiklikule kohtule esmalt esitatud kaebuses tuginenud ning ta esitas läbi vaatamise taotluse alles 21 kuud pärast selle otsuse kuulutamist
   Resolutiivosa
   
               1.
            
            
               Haldusorgani menetluse puhul, milles vaadatakse uuesti läbi haldusakt, mis on muutunud lõplikuks tulenevalt viimase kohtuastme otsusest, mis põhineb sellest hilisemat Euroopa Kohtu praktikat arvestades ühenduse õiguse vääral tõlgendusel, ei nõua ühenduse õigus, et põhikohtuasja kaebuse esitaja oleks selle otsuse peale algatatud siseriiklikus kohtumenetluses tuginenud ühenduse õigusele.
            
         
               2.
            
            
               Ühenduse õigus ei näe lõplikuks muutunud haldusakti uuesti läbivaatamise taotluse esitamise suhtes ette ajalist piirangut. Liikmesriikidele kuulub mõistlike kaebetähtaegade määramise vabadus, mida tuleb teostada kooskõlas ühenduses kehtivate tõhususe ja võrdväärsuse põhimõtetega.
            
         
      (1)  ELT C 60, 11.3.2006.